प्रात:स्मरणम्
वक्रतुण्ड महाकाय सूर्यकोटिसमप्रभ । 
निर्विघ्नं कुरू मे देव सर्वकार्येषु सर्वदा ।। १ ।। 

शांताकारं भुजगशयनं पद्मनाभं सुरेशं । 
विश्वाधारं गगनसदृशं मेघवर्णं शुभाङ्गम् ।
लक्ष्मीकान्तं कमलनयनं योगिभिर्ध्यानगम्यम् । 
वन्दे विष्णुं भवभयहरं सर्वलोकैकनाथम् ।। २ ।। 

कृष्णाय वासुदेवाय हरये परमात्मने । 
प्रणत्क्लेशनाशाय गोविंदाय नमो नम: ।। ३ ।। 

या कुन्देंदुतुषारहारधवला या शुभ्रवस्त्रावृता । 
या वीणावरदंडमंडितकरा या श्वेतपद्मासना । 
या ब्रह्माच्युत्शंकरप्रभृतिभि: देवै सदा वन्दिता । 
सा मां पातु सरस्वती भगवती नि:शेषजाडयापहा ।। ४ ।। 

ब्रह्मानंदं परमसुखदं केवलं ज्ञानमूर्तिम् ।
द्वंद्वातीतं गगनसदृशं, तत्त्वमस्यादिलक्षम् । 
एकं नित्यं विमलमचलं सर्वधी: साक्षीभूतम् । 
भावातीतं त्रिगुणरहितं सद्गुरूं तं नमामि ।। ५ ।। 

गुरुर्ब्रह्मा गुरुर्विष्णु: गुरुर्देवो महेश्वर: । 
गुरु: साक्षात् परब्रह्म तस्मै श्रीगुरवै नम: ।। ६ ।। 

पुण्यश्लोको नलो राजा पुण्यश्लोको युधिष्ठिर: । 
पुण्यश्लोको विदेहश्च पुण्यशोको जनार्दन: ।। ७ ।।  

अहिल्या द्रौपदी सीता तारा मंदोदरी तथा । 
पंचकन्या ना स्मरेन्नित्यं महापातकनाशनम् ।। ८ ।।  

अश्वत्थामा बलिर्व्यासो हनुमानश्च विभीषण: । 
कृप: परशुरामश्च सप्तैते चिरजीविन: ।। ९ ।। 

अयोध्या मथुरा माया काशी कांची अवंतिका ।
पुरी द्वारावती चैव सप्तैता मोक्षदायिका: ।। १० ।।  

सर्वमंगलमांगल्ये शिवे सर्वार्थसाधिके 
शरण्ये त्र्यंबके गौरि नारायणि नमोsस्तुते ।। ११ ।।

स्तोत्राणि
स्तोत्रसाहित्यम्